מיכאל יעקובלב

מיכאיל סרגייביץ' יעקובלב (ברוסית: Михаил Сергеевич Яковлев; נולד ב-9 בספטמבר 2000) הוא רוכב מרוצי אופני מסלול ישראלי יליד-רוסיה. הוא זכה במדליית הארד באליפות העולם 2021 (אנ') במרוצי קיירין ובמדליית ארד באליפות אירופה 2021 (אנ') במרוצי ספרינט (אנ'), כאשר ייצג את מולדתו הרוסית. ב-2022 עלה לישראל מתוקף חוק השבות ושנה לאחר מכן החל לייצג את המדינה בתחרויות בינלאומיות. בשנת 2024 יעקובלב הפך לישראלי הראשון שזוכה במדליה בענף מרוץ אופני מסלול, לאחר שזכה בפעם השנייה בקריירה במדליית ארד באליפות אירופה (אנ') במרוצי ספרינט. יעקובלב נולד למשפחה יהודית במוסקבה, רוסיה. בילדותו עסק בענפי ספורט שונים: שחייה, כדורגל, כדורסל וספורט מוטורי. יותר מכל העדיף רכיבת אופניים, והצטרף לנבחרת הצעירה של רוסיה ברכיבת אופניים. בעקבות הפלישה הרוסית לאוקראינה והסנקציות הבינלאומיות נגד ספורטאים רוסים, הבין יעקובלב שלא יוכל להתחרות באולימפיאדת פריז (2024) כנציג רוסיה. לפיכך, בחר לקיים את תקופת הצינון הנדרשת כדי לייצג מדינה אחרת, ולא התחרה כלל במשך שנה וחצי. הוא בחר לייצג את ישראל מאותה עת ואילך. באוגוסט 2022 עלה יעקובלב לישראל ממוסקבה עם הוריו וסבתו, והתיישב בתל אביב. הוא החל לייצג את ישראל בתחרויות מרוצי אופני מסלול בשנת 2023. בתחילת 2023 ייצג לראשונה את ישראל, בסבב השני של גביע האומות בג'קרטה שבאינדונזיה וזכה במדליית הארד בתחרות הקיירין. הוא זכה במדליית הכסף בסבב השלישי של גביע האומות, בקהיר שבמצרים, בתחרות הספרינט. בנוסף זכה גם באליפות ישראל. בנובמבר 2023, קיבל אישור מהוועד האולימפי הבין-לאומי לייצג את ישראל באולימפיאדת פריז, אם כי הוא טרם השיג את הקריטריון האולימפי. אולם, הפדרציה הרוסית הודיעו שתערער על ההחלטה שלטענתם התקבלה ללא-הסכמתם. בינואר 2024 זכה יעקובלב בפעם השנייה בקריירה שלו במדליית ארד באליפות אירופה 2024 (אנ'), שהתקיימה באפלדורן שבהולנד, בתחרות הספרינט. בחודש מרץ זכה יעקובלב באליפות ישראל בקיירין ובספרינט. ביוני זכה במדליית זהב במירוץ הספרינט בתחרות ההכנה האחרונה למשחקים האולימפיים שהתקיימה בבלגיה. באולימפיאדת פריז 2024, במוקדמות תחרות הספרינט, קבע יעקובלב שיא אולימפי חדש עם תוצאה של 9.152 שניות, והפך לספורטאי הישראלי הראשון שקובע שיא אולימפי בכל ענף שהוא. השיא אמנם נשבר פעמיים נוספות מספר דקות לאחר מכן בהמשך שלב המוקדמות, אך התוצאה הספיקה לו לעלות לסיבוב השני מהמקום השלישי בשלב המוקדמות. בסיבוב השני הוא ניצח את מוחמד שאה פירדאוס שארום ממלזיה, בסיבוב השלישי הוא ניצח את חאיר טג'ון אן פה מסורינאם ובשמינית הגמר הפסיד להאמיש תורנבול מבריטניה, בהפרש של אלפית השנייה, ונשר לבית הניחומים, שם סיים שני והודח. יעקובלב התחרה גם בתחרות הקיירין, ובמקצה המוקדמות בו התחרה הוא סיים ראשון מבין שישה רוכבים ועלה לשלב רבע הגמר. ברבע הגמר הוא סיים חמישי מתוך שישה רוכבים במקצה שלו והודח. מדיה וקבצים בנושא מיכאל יעקובלב בוויקישיתוף מיכאל יעקובלב, ברשת החברתית אינסטגרם מיכאל יעקובלב, באתר Cycling Archives "ЯКОВЛЕВ Михаил Сергеевич". rus.bike. נבדק ב-21 באוקטובר 2021. {{cite web}}: (עזרה) "Mikhail Yakovlev". UCI Track Champions League. אורכב מ-המקור ב-7 במאי 2023. {{cite web}}: (עזרה) Final results סתיו איפרגן, מיוחד | הסיפור המדהים של מיכאל יעקובלב: "עבור הרוסים אני בוגד. גאה לייצג את ישראל", באתר ynet, 12 במרץ 2024 אורן אהרוני, "ישראל היא הבית שלי, גאה מאוד בדגל": מיכאל יעקובלב בראיון ל"ישראל היום", באתר ישראל היום, 21 בינואר 2024 אורן אהרוני, היסטוריה באינדונזיה: מדליית ארד לרוכב אופני המסלול מיכאל יעקבלב, באתר ישראל היום, 25 בפברואר 2023 אורן אהרוני, ממשיך לשבור שיאים: מדליית כסף לרוכב אופני המסלול מיכאל יעקבלב במצרים, באתר ישראל היום, 17 במרץ 2023 עדי רובינשטיין, מיכאל יעקבלב: "לעמוד עם מגן הדוד על הבגדים מרגיש הכי טבעי בעולם", באתר ישראל היום, 28 במרץ 2023 "מרוסיה באהבה: רוכב האופניים מיכאל יעקובלב יכול לייצג את ישראל באולימפיאדת פריז". Israel HaYaom. נבדק ב-30 בנובמבר 2023. {{cite web}}: (עזרה) אסי ממן, ‏הדרך לקריטריון: כך מיכאל יעקבלב יגיע לפאריס, באתר ONE‏, 30 בנובמבר 2023 אסי ממן, ‏רוסיה: לא הסכמנו ליעקבלב לייצג את ישראל, באתר ONE‏, 1 בדצמבר 2023 אסי ממן ורדאד ג'בארה, ‏יעקבלב הודח ממקצה הניחומים ולא העפיל לרבע, באתר ONE‏, 7 באוגוסט 2024 מיכאל יעקובלב באופני מסלול בפריז 2024, דקה אחר דקה, 7 באוגוסט 2024, אתר ערוץ הספורט מיכאל יעקובלב לא הצליח להעפיל לחצי הגמר: "ציפיתי למדליה", באתר וואלה, 11 באוגוסט 2024